O‘zbekistonga qarshi mag‘lubiyatdan keyin Xitoy bosh murabbiyi o‘zbekistonlik jurnalistlar qarshisida iste’fo berdi

Futbol bo‘yicha Xitoy milliy terma jamoasi bosh murabbiyi Gao Xunbo “Bunyodkor” stadionining o‘zidayoq iste’foga chiqdi, deb yozdi “Maydon.uz”.

O‘zbekiston va Xitoy terma jamoalarining 2:0 hisobi bilan yakuniga yetgan o‘yinidan keyin Gao Xunbo matbuot anjumaniga kirib kelishi bilan, ishdan bo‘shashi haqida aytgan hamda jurnalistlar savollariga javob bermayoq, zalni tark etgan.
Xitoy JCh—2018 saralashining ortda qolgan 4 ta turida uch bor mag‘lub bo‘ldi va faqatgina Eron bilan 0:0 hisobida durang o‘ynadi. Janubiy Koreya va Suriyadan 1 tadan gol farqi bilan yengilgan xitoyliklar, O‘zbekistonga qarshi o‘yinda 2 ta gol farqi bilan imkoniyatni boy berdi.